# Comissió Juncker

La comissió Juncker és la comissió presidida pel luxemburguès Jean-Claude Juncker, que inicià el seu mandat l'1 de novembre de 2014. El juliol del mateix any Juncker fou oficialment elegit per a substituir José Manuel Barroso, que fou reelegit pel Parlament Europeu per a cinc anys més, des de 2009 fins a 2014.

## Elecció

Entre el 6 i 7 de març de 2014, en el Congrés del Partit Popular Europeu (PPE) que tingué lloc a Dublín fou elegit Jean-Claude Juncker com a candidat dels populars a la Presidència de la Unió Europea, després de derrotar l'altre candidat, Michel Barnier.
En les eleccions al Parlament Europeu de 2014, el PPE feu campanya amb Juncker com a candidat a ocupar la presidència de la Comissió Europea, enfrontant-se a Martin Schulz, candidat del Partit Socialista Europeu; Guy Verhofstadt, candidat liberal; Ska Keller, candidata dels verds; i Alexis Tsipras, candidat del Partit de l'Esquerra Europea. Juncker visità els Estats membres de la Unió Europea i participà en diversos debats amb els candidats de la resta de partits polítics europeus. El PPE resultà guanyador de les eleccions, tot i que hagué de pactar amb els socialdemòcrates, segona força al Parlament, per a obtenir la majoria absoluta necessària per a ser elegit president. A aquest pacte s'hi sumaren també els liberals. El 27 de juny, el Consell Europeu proposà Juncker com a candidat. Més endavant, el 15 de juliol, el Parlament Europeu trià Juncker com a President per a succeir a José Manuel Durão Barroso a partir del novembre de 2014.
Juncker subratllà una agenda política de deu punts per a desenvolupar durant la seva presidència, orientada a l'ocupació i el creixement econòmic.
Després d'això, Juncker proposà junt al Consell els diferents comissaris que compondrien la nova Comissió. Aquests foren sotmesos a una sèrie d'audiències davant del Parlament, que exigí alguns canvis; com ara la sortida d'Alenka Bratusek i l'entrada de Violeta Bulc. La Comissió en el seu conjunt fou aprovada pel Parlament el 22 d'octubre de 2014 i entrà en funcions l'1 de novembre.

## Llista de comissaris

El col·legi de comissaris de la Unió Europea, que actua sota la presidència de Jean-Claude Juncker, està format per les següents persones:
Llegenda: [ ] centredreta (PPE) - [ ] centreesquerra (PSE) - [ ] liberal (ALDE)
| Nominat | Càrrec | Estat | Partit |
| Juncker, Jean-ClaudeJean-Claude Juncker | Presidència | Luxemburg | PPE Nacional: CSV |
| Timmermans, FransFrans Timmermans | Primera vicepresidència | Països Baixos | PSE Nacional: PvdA |
| Timmermans, FransFrans Timmermans | Relacions Institucionals i Estratègia de Comunicació, Justícia, Drets Fonamentals i Ciutadania | Països Baixos | PSE Nacional: PvdA |
| Georgieva, KristalinaKristalina Georgieva | Vicepresidència | Bulgària | PPE Nacional: Independent |
| Georgieva, KristalinaKristalina Georgieva | Programació Financera i Pressupostos | Bulgària | PPE Nacional: Independent |
| Šefčovič, MarošMaroš Šefčovič | Vicepresidència | Eslovàquia | PSE Nacional: SMER-SD |
| Šefčovič, MarošMaroš Šefčovič | Energia | Eslovàquia | PSE Nacional: SMER-SD |
| Katainen, JyrkiJyrki Katainen | Vicepresidència | Finlàndia | PPE Nacional: KOK |
| Katainen, JyrkiJyrki Katainen | Indústria i Esperit Empresarial | Finlàndia | PPE Nacional: KOK |
| Dombrovskis, ValdisValdis Dombrovskis | Vicepresidència | Letònia | PPE Nacional: Unitat |
| Dombrovskis, ValdisValdis Dombrovskis | Euro i Diàleg Social | Letònia | PPE Nacional: Unitat |
| Ansip, AndrusAndrus Ansip | Vicepresidència | Estònia | ALDE Nacional: Reformista |
| Ansip, AndrusAndrus Ansip | Agenda Digital | Estònia | ALDE Nacional: Reformista |
| Mogherini, FedericaFederica Mogherini | Vicepresidència | Itàlia | PSE Nacional: PD |
| Mogherini, FedericaFederica Mogherini | Afers exteriors i Política de Seguretat | Itàlia | PSE Nacional: PD |
| Jourová, VěraVěra Jourová | Justícia, Drets Fonamentals i Ciutadania, Salut i Protecció al Consumidor | Txèquia | ALDE Nacional: ANO |
| Oettinger, GüntherGünther Oettinger | Economia digital i Societat (2014)-(2017) | Alemanya | PPE Nacional: CDU |
| Gabriel, MariyaMariya Gabriel | Economia digital i Societat (2017)-(2019) | Bulgària | UID Nacional: ГЕРБ |
| Moscovici, PierrePierre Moscovici | Assumptes Econòmics i Financers, Fiscalitat i Unió Duanera | França | PSE Nacional: PS |
| Thyssen, MarianneMarianne Thyssen | Ocupació, Assumptes Socials, Qualificació i Mobilitat Laboral | Bèlgica | PPE Nacional: CD&V |
| Crețu, CorinaCorina Crețu | Política Regional | Romania | PSE Nacional: PSD |
| Hahn, JohannesJohannes Hahn | Ampliació i Política Europea de Veïnatge | Àustria | PPE Nacional: ÖVP |
| Avramopoulos, DimitrisDimitris Avramopoulos | Immigració i Assumptes d'Interior i Ciutadania | Grècia | PPE Nacional: ND |
| Andriukaitis, VytenisVytenis Andriukaitis | Salut i Política de Consumidors | Lituània | PSE Nacional: SDP |
| Hill, JonathanJonathan Hill | Estabilitat Financiera, Serveis Financers i Unió dels Mercats de Capital | Regne Unit | GCRE Nacional: Conservador |
| Bieńkowska, ElżbietaElżbieta Bieńkowska | Mercat Interior, Indústria, Emprenedoria i PIMEs | Polònia | PPE Nacional: PO |
| Cañete, Miguel AriasMiguel Arias Cañete | Acció pel Clima i Energia | Espanya | PPE Nacional: PP |
| Mimica, NevenNeven Mimica | Cooperació Internacional i Desenvolupament | Croàcia | PSE National: SDP |
| Vestager, MargretheMargrethe Vestager | Competència | Dinamarca | ALDE Nacional: RV |
| Bulc, VioletaVioleta Bulc | Transport | Eslovènia | ALDE Nacional: SMC |
| Malmström, CeciliaCecilia Malmström | Comerç | Suècia | ALDE Nacional: FP |
| Vella, KarmenuKarmenu Vella | Medi Ambient, Assumptes Pesquers i Marítims | Malta | PSE Nacional: PL |
| Navracsics, TiborTibor Navracsics | Educació, Cultura, Joventut i Esport | Hongria | PPE Nacional: Fidesz |
| Moedas, CarlosCarlos Moedas | Recerca, Innovació i Ciència | Portugal | PPE Nacional: PSD |
| Hogan, PhilPhil Hogan | Agricultura i Desenvolupament Rural | Irlanda | PPE Nacional: FG |
| Stylianides, ChristosChristos Stylianides | Ajuda Humanitària i Reacció a la Crisi | Xipre | PPE Nacional: DISY |
| King, JulianJulian King | Comissari Europeu de Seguretat (2016-2019) | Regne Unit | Independent |

## Referències

* ↑ «Barroso names new EU commission team». Euronews. Arxivat de l'original el 2018-11-16. [Consulta: 20 novembre 2014].
* ↑ «Parliament elects 'politically ecumenical' Juncker as Comission President». EurActiv. [Consulta: 21 novembre 2014].
* ↑ «Jean-Claude Juncker: My Agenda for Jobs, Growth, Fairness and Democratic Change». The Parliament Magazine. Arxivat de l'original el 2019-10-30. [Consulta: 21 novembre 2014].